United Parcel Service

United Parcel Service (מכונה בקיצור: UPS) היא חברה העוסקת במשלוחים בפריסה בינלאומית. זו אחת מחברות השילוח הגדולות ביותר בעולם. החברה מיקום משנת 1991 ממוקם מטה החברה בסנדי ספרינגס במדינת ג'ורג'יה בארצות הברית. בעבר היה מטה החברה ממוקם בניו יורק בין השנים 1930–1975 ובגריניץ', קונטיקט בין השנים 1975–1991. UPS מפעילה גם חברת תעופה משלה, שבסיסה בלואיוויל, קנטקי ושם גם נמצא מרכז המיון וההפצה הראשי שלה (HUB). היקף החברה משנעת ביום ממוצע יותר מ-15 מיליון חבילות השייכות ליותר מ-10 מיליון לקוחות. בשנת 2015: כ-4.7 מיליארד חבילות ומסמכים. 18.3 מיליון חבילות ליום, כשמתוכן 2.6 מיליון חבילות דרך האוויר. UPS מעניקה שירותים ב-220 מדינות ואזורים ברחבי העולם ומעסיקה יותר מ-434,000 עובדים (2016). מניות UPS נסחרות ב-New York Stock Exchange. אחד הסממנים הבולטים של UPS הוא הצבע החום של החברה. שני סמליה העיקריים הם כלי-הרכב החומים המשמשים להפצה, והשליחים הניתנים לזיהוי בקלות על ידי המדים החומים הרשמיים. UPS מציעה גם שירותים נוספים, כמו שירותי לוגיסטיקה ביותר מ-175 מדינות ואזורים ברחבי העולם, שכוללים תכנון, הוצאה אל הפועל וניהול שרשראות אספקה בין-לאומית, העברה וטיפול במטענים, מחסנים לוגיסטיים, שירותי עמילות מכס ושרותי ייעוץ. אמצעי תובלה לחברה 2,000 אתרי תפעול ברחבי העולם וכ-114,000 כלי רכב להפצת משלוחים (מסחרי, אופנועים, אופניים, משאיות), כולל 8,100 הפועלים על תחליפי דלק לא מזהמים. החברה מפעילה 649 מטוסים (237 מטוסים בבעלות החברה ועוד 412 מטוסים חכורים) שטסים ליותר מ-380 נמלי תעופה פנים ארציים (Domestic) ו-346 נמלי תעופה בין-לאומיים בכ-2,000 טיסות יומיות (בשנת 2015 התבצעו ביום ממוצע 1,015 טיסות בין-לאומיות ו-940 טיסות פנים ארציות) ב-220 מדינות ברחבי העולם. דגמי מטוסים: 52 מטוסים מדגם A300-600RFs 75 מטוסים מדגם 757-200Fs 59 מטוסים מדגם 767-300ERFs 37 מטוסים מדגם MD-11Fs 13 מטוסים מדגם 747-400Fs 4 מטוסים מדגם 747-8Fs. החברה הזמינה ב-2016 14 מטוסים נוספים מדגם זה, ובסך הכול צפויה לקבל מבואינג 32 מטוסי 747-8F עד סוף 2022. היסטוריה אוגוסט 1907: ג'ים קייסי בן ה-19 וקלוד רייאן בן ה-18 מייסדים את החברה בסיאטל, וושינגטון, עם הון של כ-100$ בלבד, שרובו מהלוואות. 1913: שוק הקמעונאות בארצות הברית צומח ואיתו החברה, שרוכשת את רכבה הראשון. 1917: UPS מאמצת את הצבע החום שלימים יהפוך לסמל החברה. הסיבות לבחירת הצבע- ייצוגיות, מקצועיות וניקיון. 1919: אימוץ השם United Parcel Service וכן פרסום הלוגו הרשמי הראשון. 1930: השירות מגיע לניו יורק, וזמן קצר לאחר מכן מתרחב גם לערים גדולות אחרות בארצות הברית. 1953: שירות ה-Express מושק, ואיתו המשלוח האווירי הראשון בהיסטוריה. 1975: UPS מתחילה להעניק שירות בכל מדינות ארצות הברית ובקנדה. 1976: UPS מתרחבת לאירופה ומקימה HUB (מרכז הפצה ומיון) בגרמניה. 1988: UPS מוכרזת כחברת תעופה עם השקת UPS Airlines. 1994: UPS מגיעה לישראל. 1999: UPS מונפקת בבורסה. 2003: UPS עורכת מיתוג מחדש וחושפת לוגו חדש. 2007: UPS חוגגת מאה שנה להקמתה. 2008: UPS בישראל מקימה את המתחם הלוגיסטי בנתב"ג. UPS בישראל חברת או. פי. אס. אי (שינוע בין-לאומי) בע"מ משמשת קבלן שירות מורשה של UPS .UPS החלה את פעילותה בישראל בשנת 1994. נכון לסוף שנת 2014, UPS מעסיקה בישראל כ-900 עובדים, מחזיקה בצי רכב המונה כ-170 רכבים ומפעילה 3 סניפים ראשיים בארץ: חיפה, באר שבע ומטה החברה בנתב"ג. החברה מציעה ללקוחותיה את כל פתרונות השילוח הבין-לאומיים: יצוא, יבוא, עמילות מכס, שירותי מטענים (Freight), פרויקטים מיוחדים, תערוכות, שירות פנים-ארצי ועוד. UPS בישראל מחזיקה במטוס היוצא בטיסה יומית למרכז המיון שבקלן, גרמניה. המרכז הלוגיסטי של UPS בישראל נמצא בנתב"ג ובו מרכז מיון ממוחשב, מחסנים לוגיסטיים ומערך הפצה הכולל כ-150 רכבי UPS. קישורים חיצוניים אתר האינטרנט הרשמי של United Parcel Service United Parcel Service, ברשת החברתית פייסבוק United Parcel Service, ברשת החברתית X (טוויטר) United Parcel Service, ברשת החברתית אינסטגרם United Parcel Service, ברשת החברתית LinkedIn United Parcel Service, סרטונים בערוץ היוטיוב United Parcel Service, באתר אנציקלופדיה בריטניקה (באנגלית) מידע עסקי על חברת United Parcel Service באתרים Yahoo! Finance • MarketWatch • CNN Money • Bloomberg Business (באנגלית) United Parcel Service, בגוגל פיננסים United Parcel Service, באתר Crunchbase (באנגלית) United Parcel Service, באתר EDGAR של הודעות ל-SEC (באנגלית) What Happened To UPS’ Passenger Services?, בערוץ Simple Flying באתר יוטיוב (באנגלית) הערות שוליים